дружеството превозвач подаде общ манифест за износ и митническата служба направи задоволително сравнение на този документ с данните в товарителницата, са изпълнени всички условия, за да се разреши изплащането на сумата за възстановяване — чрез директно плащане по банковата сметка на износителя или с менителница.
 (71)
 Износителят също така трябва да представи доказателства за реализиране на постъпленията от износа чрез банково удостоверение за реализация (Bank Realisation Certificate — „BRC“). Този документ може да се представи и след изплащането на сумата за възстановяване, но правителството на Индия си възстановява изплатената сума, ако износителят не предостави банковото удостоверение за реализация в рамките на определен срок.
 (72)
 Сумата от възстановяването на мита може да бъде използвана за всякакви цели и в съответствие с индийските счетоводни стандарти посочената сума може да бъде осчетоводена на основата на текущо начисляване като приход по търговските сметки след изпълнение на задължението за износ.
 (73)
 Съгласно съответното законодателство и административните инструкции индийската митническа администрация не следва да изисква доказателства, че износителят, поискал възстановяване на мита, е имал или ще има митническо задължение по отношение на вноса на суровини, необходими за производството на изнасяния продукт (21). В допълнение към това, по време на контролното посещение правителството на Индия потвърди, че дружества, които набавят от националния пазар всички суровини, влагани в PET за износ, също могат да се възползват от пълния размер на ставката, изчислена въз основа на правило 3, параграф 2, посочено по-горе. Това разследване показа също така, че на практика такъв е случаят с един оказал съдействие износител, който е получил ползи от схемата DDS, въпреки че не е внесъл нито една единица от основните суровини (пречистена терефталова киселина (PTA) и моноетиленгликол (MEG)), използвани за производството на продукта, предмет на прегледа.
 3.2.4. Заключение относно DDS
 (74)
 В рамките на DDS се предоставят субсидии по смисъла на член 3, параграф 1, буква а), подточка ii) и на член 3, параграф 2 от основния регламент. Така наречената „сума от възстановяване на мита“ е финансово участие на правителството на Индия, тъй като представлява приходи, от които правителството се е отказало (т.е. предполагаемите вносни мита, събирани от правителството на Индия, които са възстановени или за които е допуснато прекомерно опрощаване). Не съществуват ограничения по отношение на използването на тези средства. Освен това сумата от възстановяването на митата представлява полза за износителя, тъй като неговата ликвидност се подобрява чрез допълнителните суми от възстановените или опростените от правителството на Индия вносни мита.
 (75)
 Ставката на схемата за възстановяване на мита при износ се определя от правителството на Индия отделно за всеки отделен продукт. Въпреки че субсидията е наречена „възстановяване на мита“, схемата няма всичките характеристики на допустима система за възстановяване на мита или на система за възстановяване за заместители по смисъла на член 3, параграф 1, буква а), подточка ii) от основния регламент, нито съответства на правилата, установени в буква и) от приложение I, в приложение II (определение и правила за възстановяване) и в приложение III (определение и правила за възстановяване за заместители) към основния регламент. Заплащането в брой на износителя не е непременно свързано